ALAQUÀS PRESENTA LA PROGRAMACIÓ D'ACTIVITATS AMB MOTIU DEL DIA INTERNACIONAL DE LA DONA
15/02/2024

# ALAQUÀS PRESENTA LA PROGRAMACIÓ D'ACTIVITATS AMB MOTIU DEL DIA INTERNACIONAL DE LA DONA

*   15/02/2024
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=21782

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21782%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20PROGRAMACI%C3%93%20D%27ACTIVITATS%20AMB%20MOTIU%20DEL%20DIA%20INTERNACIONAL%20DE%20LA%20DONA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21782/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21782/15022024whatsapp_image_2024-02-15_at_13_46_12_Form_4.jpg)](https://www.alaquas.org/ficheros/documentos/2024/2/21782/15022024whatsapp_image_2024-02-15_at_13_46_12_Form_10.jpg "<a href='https://www.alaquas.org/ficheros/documentos/2024/2/21782/15022024whatsapp_image_2024-02-15_at_13_46_12_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA PROGRAMACIÓ D'ACTIVITATS AMB MOTIU DEL DIA INTERNACIONAL DE LA DONA</a>")

Les activitats s'iniciaran el dimecres 21 de febrer a les 18 hores de la vesprada amb la projeccció del documental AÚN ES TIEMPO DE FEMINISMO dirigit per Towanda Rebels

L’Ajuntament d'Alaquàs, compromés amb la promoció de la igualtat i la prevenció de la violència contra les dones en el municipi, ha posat en marxa, amb motiu del 8 de Març "Dia Internacional de la Dona, tota una sèrie d’activitats per a tota la ciutadania. Projeccions, xarrades, exposicions, visites guiades, tallers, concerts i actes esportius ompliran aquesta programació en la qual col·laboren els diferents departaments del Consistori així com col·lectius, associacions i centres educatius.

Les activitats s’iniciaran el proper dimecres 21 de febrer a les 18 hores amb la projecció del documental AÚN ES TIEMPO DE FEMINISMO a la Sala la Xemeneia del Castell d’Alaquàs. L’acte comptarà amb la presència de les seues directores, Towanda Rebels, que posteriorment oferiran una xarrada a les persones assistents. Els actes continuaran el diumenge 25 de febrer amb un triangular de llegendes femenines de  la Comunitat Valenciana al Poliesportiu del Terç organitzat per l’Associació de Futbolistes del Valencia CF. A les 10 hores se celebrarà el triangular de les categories inferiors i a les 12 hores el de les llegendes.

El divendres 1 de març a les 15:15 hores tindrà lloc el recreo-cross de la dona de Picanya i per la nit el tradicional Sopar de les Dones al Centre Social Benàger a les 21 hores. El diumenge 3 de març a les 11 hores tindrà lloc la visita guiada ALAQUÀS AMB NOM DE DONA a càrrec de Via Heraclia i el dilluns 4 de maç el ball col·lectiu TOTES I TOTS AL MATEIX SO que organitza l’Associació d’Ames de Casa Tyrius d’Alaquàs. El dimecres 6 de març a les 18 hores tindrà lloc la conferència Sexualitat Feminista a càrrec de Patt Oliver al Castell d’Alaquàs i el dijous 7 de març se celebrarà el contacontes amb titelles LA REBELIÓN DE LAS PRINCESAS a la Biblioteca Municipal Ausiàs March d’Alaquàs.

El divendres 8 de març, Dia Internacional de la Dona, a les 12 hores se celebrarà la Lectura del Manifest Institucioal a la porta de l’Ajuntament d’Alaquàs i el dissabte 9 de març la formació Thíasos Coral oferirà un concert al claustre del Castell d’Alaquàs. La programació continuarà el dilluns 11 de març a les 18 hores amb un taller de dansa oriental a càrrec de Amigas de la Danza d’Alaquàs i el dimarts 26 de març hi haurà un taller de defensa personal per a dones a partir de 14 anys impartit per especialistes de la Policia Local.

El dimecres 10 d’abril la Sala Xemeneia del Castell d’Alaquàs acollirà les jornades de visibilització, prevenció i seguretat a l’esport femení Alaquàs-Aldaia amb una taula debat i firma d’autògrafs amb esportistes d’elit. La segona part d’aquesta activitat se celebrarà el dimecres 17 d’abril a Aldaia. El divendres 26 d’abril a les 17:30 hores, el Castell d’Alaquàs acollirà un homenatge a les dones del Clara.

Cal destacar també que de l’1 al 31 de març, la Biblioteca Municipal Ausiàs March d’Alaquàs posarà en marxa un punt d’interés i del 26 d’abril al 10 de maig el Castell d’Alaquàs acollirà l’exposició FENT MEMÒRIA AMB LES DONES DEL CLARA organitzada per l’IES Clara Campoamor i l’Ajuntament d’Alaquàs.

Per a consultar tota la informació, detalls i inscripcions a les activitats que ho necessiten es pot consultar el següent enllaç: [https://www.alaquas.org/agenda/21778/0/programacio\_activitats\_municipals\_8\_marc\_dia](https://www.alaquas.org/agenda/21778/0/programacio_activitats_municipals_8_marc_dia). Per a més dubtes es pot enviar un correu electrònic a [igualtat@alaquas.org](mailto:igualtat@alaquas.org)